દર વર્ષે ૧૨મી ઓગસ્ટના રોજ "આંતરરાષ્ટ્રિય યુવા દિવસ" તરીકે ઉજવવામાં આવે છે. આ દિવસની ઉજવણી પાછળનો ઉદ્દેશ્ય યુવાનોના મુદ્દા અને તેમના દ્રષ્ટિકોણ તરફ ધ્યાન દોરવાનું છે. ૧૭મી ડિસેમ્બર ૧૯૯૯ના રોજ યુથ વર્લ્ડ કોન્ફરન્સ દરમ્યાન થયેલી ભલામણોને ધ્યાનમાં રાખીને દર વર્ષે ૧૨મી ઓગસ્ટના દિવસને "આંતરરાષ્ટ્રિય યુવા દિવસ" તરીકે ઉજવવાની જાહેરાત કરવામાં આવી. પ્રથમ વખત આ દિવસની ઉજવણી ૨૦૦૦ની સાલમાં મનાવવામાં આવ્યો હતો.